CELEX: 62009CA0266
Language: hu
Date: 2010-12-16 00:00:00
Title: C-266/09. sz. ügy: A Bíróság (negyedik tanács) 2010. december 16-i ítélete (a College van Beroep voor het bedrijfsleven (Hollandia) előzetes döntéshozatal iránti kérelme) — Stichting Natuur en Milieu, Vereniging Milieudefensie, Vereniging Goede Waar & Co. kontra College voor de toelating van gewasbeschermingsmiddelen en biociden, korábban College voor de toelating van bestrijdingsmiddelen (Környezet — Növényvédő szerek — 91/414/EGK irányelv — Információkhoz való nyilvános hozzáférés — 90/313/EGK irányelv és 2003/4/EGK irányelv — Időbeli hatály — A „környezeti információ” fogalma — A kereskedelmi és ipari információk bizalmassága)

19.2.2011   
            
            
               HU
            
            
               Az Európai Unió Hivatalos Lapja
            
            
               C 55/8
            
         A Bíróság (negyedik tanács) 2010. december 16-i ítélete (a College van Beroep voor het bedrijfsleven (Hollandia) előzetes döntéshozatal iránti kérelme) — Stichting Natuur en Milieu, Vereniging Milieudefensie, Vereniging Goede Waar & Co. kontra College voor de toelating van gewasbeschermingsmiddelen en biociden, korábban College voor de toelating van bestrijdingsmiddelen
   (C-266/09. sz. ügy) (1)
   
   (Környezet - Növényvédő szerek - 91/414/EGK irányelv - Információkhoz való nyilvános hozzáférés - 90/313/EGK irányelv és 2003/4/EGK irányelv - Időbeli hatály - A „környezeti információ” fogalma - A kereskedelmi és ipari információk bizalmassága)
   2011/C 55/13
   Az eljárás nyelve: holland
   
      A kérdést előterjesztő bíróság
   
   College van Beroep voor het bedrijfsleven
   
      Az alapeljárás felei
   
   
      Felperesek: Stichting Natuur en Milieu, Vereniging Milieudefensie, Vereniging Goede Waar & Co.
   
      Alperes: College voor de toelating van gewasbeschermingsmiddelen en biociden, korábban College voor de toelating van bestrijdingsmiddelen
   
      Az eljárásban részt vesz: Bayer CropScience BV, Nederlandse Stichting voor Fytofarmacie
   
      Tárgy
   
   Előzetes döntéshozatal iránti kérelem — College van Beroep voor het Bedrijvsleven (Hollandia) — A növényvédő szerek forgalomba hozataláról szóló, 1991. július 15-i 91/414/EGK irányelv (HL L 230., 1. o.; magyar nyelvű különkiadás 3. fejezet, 11. kötet, 332. o.) 14. cikkének, valamint a környezeti információkhoz való nyilvános hozzáférésről és a 90/313/EGK irányelv hatályon kívül helyezéséről szóló, 2003. január 28-i 2003/4/EK európai parlamenti és tanácsi irányelv (HL L 41., 26. o.; magyar nyelvű különkiadás 15. fejezet, 7. kötet, 375. o.) 2. és 4. cikkének értelmezése — A nemzeti hatóságokkal a növényvédő szer engedélyezése iránti eljárás keretében közölt információ, amely lehetővé teszi annak megállapítását, hogy a peszticidből, annak összetevőjéből vagy bomlástermékéből az élelmiszerekben vagy italokban legfeljebb mekkora mennyiség lehet jelen — Bizalmas jelleg, illetve közérdek
   
      Rendelkező rész
   
   
               1.
            
            
               A „környezeti információnak” a környezeti információkhoz való nyilvános hozzáférésről és a 90/313/EGK irányelv hatályon kívül helyezéséről szóló, 2003. január 28-i 2003/4/EK európai parlamenti és tanácsi irányelv 2. cikkében foglalt fogalmát úgy kell értelmezni, hogy abba beletartoznak azok az információk is, amelyeket a növényvédő szer engedélyezése vagy engedélyének meghosszabbítása iránti nemzeti eljárás keretében valamely, az élelmiszerekben vagy italokban található peszticid, annak összetevője vagy bomlásterméke határértékének megállapítására tekintettel nyújtottak be.
            
         
               2.
            
            
               Amennyiben az olyan helyzet, mint amely az alapügy tárgyát képezi, nem tartozik a növényvédő szerek forgalomba hozataláról szóló, 1991. július 15-i 91/414/EGK tanácsi irányelv 14. cikkének második bekezdésében felsorolt esetek közé, az említett 14. cikk első bekezdésének rendelkezéseit úgy kell értelmezni, hogy azok csak annyiban alkalmazhatók, amennyiben a 2003/4 irányelv 4. cikkének (2) bekezdéséből eredő kötelezettségek ezáltal nem sérülnek.
            
         
               3.
            
            
               A 2003/4 irányelv 4. cikkét úgy kell értelmezni, hogy a környezeti információ hozzáférhetővé tétele által szolgált közérdek és a hozzáférés megtagadása által szolgált egyéni érdek ezen rendelkezésben előírt, egymással szembeni mérlegelését az illetékes hatóság előtti minden egyedi esetben el kell végezni, még ha a nemzeti jogalkotó általános jellegű rendelkezés útján meg is határoz olyan kritériumokat, amelyek lehetővé teszik a fennálló érdekek ezen összehasonlító értékelésének a megkönnyítését.
            
         
      (1)  HL C 267., 2009.11.7.